****

**REPUBLIKA HRVATSKA**

**OPĆINSKO IZBORNO POVJERENSTVO**

**OPĆINE ERNESTINOVO**

**KLASA**: 013-03/21-01/20

**URBROJ**: 2158/04-05-21-1

**ERNESTINOVO,** 13. rujna 2021.

Na osnovi članka 109. i članka 53. točke 1. Zakona o lokalnim izborima („Narodne novine“, broj 144/12, 121/16, 98/19, 42/20, 144/20 i 37/21), Općinsko izborno povjerenstvo Općine Ernestinovo, na sjednici održanoj 13. rujna 2021. donijelo je

**Z A K L J U Č A K**

Općinsko izborno povjerenstvo Općine Ernestinovo neće provoditi daljnje izborne radnje za dopunski izbor članova Općinskog vijeća Općine Ernestinovo iz reda pripadnika srpske nacionalne manjine.

**Obrazloženje**

Općinskom izbornom povjerenstvu Općine Ernestinovo (dalje: Općinsko izborno povjerenstvo) dana 7. rujna 2021. u 22:35 sati predlagatelj Hrvatska demokratska zajednica – HDZ predao je prijedlog kandidacijske liste za dopunski izbor članova Općinskog vijeća Općine Ernestinovo iz reda pripadnika srpske nacionalne manjine, koji je zaprimljen pod brojem KLASA: 013-03/21-01/17, URBROJ: 2158/04-05-21-1.

Dana 8. rujna 2021. u 7:55 sati navedeni predlagatelj je dostavio Općinskom izbornom povjerenstvu dopis kojim se izjasnio da povlači prijedlog kandidacijske liste predan 7. rujna 2021.

Općinsko izborno povjerenstvo donijelo je rješenje KLASA: 013-03/21-01/19, URBROJ: 2158/04-05-21-1 od 8. rujna 2021. kojim je utvrdilo da je predlagatelj HRVATSKA DEMOKRATSKA ZAJEDNICA – HDZ u propisanom roku odustao od prihvaćene kandidacijske liste.

Općinskom izbornom povjerenstvu nisu dostavljeni drugi prijedlozi kandidacijskih lista, slijedom čega nije mogla biti sastavljena zbirna lista te se dopunski izbor u Općini Ernestinovo neće održati.

Slijedom svega navedenog, temeljem članka 53. točke 1. Zakona o lokalnim izborima, Općinsko izborno povjerenstvo utvrdilo je da se neće provoditi daljnje izborne radnje.

Zaključak se objavljuje na oglasnoj ploči i službenoj mrežnoj stranici Općine Ernestinovo: [www.ernestinovo.hr](http://www.ernestinovo.hr)

UPUTA O PRAVNOM LIJEKU

Protiv ovog zaključka mogu podnijeti prigovor političke stranke, nositelji kandidacijske liste birača, kandidati, najmanje 100 birača ili najmanje 5% birača jedinice u kojoj se provode izbori.

Prigovor se podnosi Županijskom izbornom povjerenstvu Osječko-baranjske županije u roku od 48 sati, računajući od dana objave ovog zaključka.

|  |  |
| --- | --- |
|  | PredsjednicaMARINA KRAJNOVIĆ, v. r. |